open-index/open-wikipedia-markdown huggingface dataset:
Մեծ ջրանցք

[մինի|Մեծ ջրանցքի տեսքը [Ռիալտո (կամուրջ)|Ռիալտոյի կամրջից]]
**Մեծ ջրանցք** (՝ *Կանալ գրանդե*), Վենետիկի ամենահայտնի ջրանցքը։ Այն, սակայն, «ջրանցք» բառի նեղ իմաստով ջրանցք չէ, այսինքն՝ արհեստական եղանակով չի ստեղծվել, այլ նեղ վտակ է երկու կղզիների ծովածոցում, որոնցից մեկը Ռիալտոն է։

Ամենայն հավանականությամբ ջրանցքի անունով կղզին էլ են անվանել Ռիալտո։ Լատիներեն՝ *rivus altus* անվանումը (բառացի՝ խոր վտակ) փոփոխվելով դարձել է «Ռիալտո»։ Մեծ ջրանցքը քաղաքի տրանսպորտային գլխավոր ուղիներից է։

Մեծ ջրանցքով դեպի վար նավարկելը հարմար է ջրային ավտոբուսով՝ վապորետտոյով կամ գոնդոլներով։ Հատկապես գեղեցիկ է Մեծ ջրանցքի մայրամուտը իրեն շրջապատող շինություններով։

## Առանձնահատկություններ
Ջրանցքն անցնում է քաղաքի ողջ տարածքով։ Սկսվելով կայարանի մերձակա ծովածոցից` այն անցնում է ամբողջ քաղաքով շրջված S տառի հետագծով և ավարտվում է մաքսատան մոտ՝ Սան Մարկո և Լա Ջուդեկա ջրանցքներին միանալով։

Ջրանցքի երկարությունը 3.800 մ է, լայնությունը` 30-70 մ, խորությունը` 5 մ։

Ջրանցքը ափեր գրեթե չունի. դրանց փոխարինում են շինությունները, որոնք, որպես կանոն, կառուցված են ցցագերանների վրա և ունեն երկու ելք՝ մեկը դեպի փողոց, մյուսը դեպի ջրանցք։

Մեծ ջրանցքի մոտ են կենտրոնացված Վենետիկի ամենագեղեցիկ շենքերը։ Հենց այդ պատճառով էլ վենետիկցիները իրենց գլխավոր ջրային զարկերակն անվանում են «ջրանցք-պալատ» (): Ջրանցքի ափերին կա ավելի քան 100 պալատ, այդ թվում` Կա' Ռեցոնիկո, Կա’ դ’Օրո, Կա Ֆոսկարի, Պալացցո Բարբարիգո։

Քանի որ հիմնական շարժումը կատարվում է ջրանցքով, ապա ջրանցքի վրա ընդամենը չորս կամուրջ կա` Ռիալտոյի կամուրջը, Ակադեմիայի կամուրջը, Սկալցին և Սահմանադրության կամուրջը։

Ջրանցքով կարելի է տեղաշարժվել գոնդոլների և վապորետտոների (ջրային ավտոբուս) միջոցով։ Փոխադրման միջոց են ծառայում նաև լաստանավերը։

## Տոնակատարություններ
* Սեպտեմբերի առաջին կիրակի օրը կայանում է մրցություն վենետիկցի գոնդոլավարների միջև։ Իրադարձությանը հետևելու են գալիս հազարավոր հանդիսականներ։ Մրցությունը կազմակերպվում է Կիպրոսի թագուհի Կատերինա Կորնարոյի պատվին, ով 1489 թվականին հրաժարվել է գահից։ Գոնդոլավարները հագնում են 16-րդ դարի նավավարներին բնորոշ տոնական զգեստներ։
* Նոյեմբերի 21-ին վենետիկցիները, ի նշան Աստվածամոր հանդեպ ունեցած երախտագիտության, կազմակերպում են տոնակատարություն այն բանի առթիվ, որ 1630-38 թվականներին քաղաքը փրկվել է ժանտախտի համաճարակից։ Տոնի մասնակիցները, Մեծ ջրանցքն անցնելով ժամանակավոր կամրջով, ուղևորվում են Սանտա Մարիա դելա Սալյուտե տաճարը (), որից հետո ճաշակում են իտալական ավանդական կերակուրներ։

## Հետաքրքիր փաստեր
1896 թվականին օպերատոր Ալեքսանդրո Պրոմիոն աշխարհում առաջին անգամ իրականցրել է նկարահանում շարժման ընթացքում։ Պրոմիոն նկարահանում է կատարել Մեծ ջրանցքով լողացող նավակին ամրացված տեսախցիկով։
800px|մինի|կենտրոն|Մեծ ջրանցքի համայնապատկեր

## Ծանոթագրություններ

Կատեգորիա:Վենետիկի ջրանցքներ
Իվան Սերով

**Իվան Ալեքսանդրովիչ Սերով** (, ), խորհրդային հատուկ ծառայողների գործիչ, 1954-1958 թվականներին առաջին ԽՍՀՄ ՊԱԿ-ի նախագահ, 1958-1963 թվականներին գլխավոր հետախուզական շտաբի պետ, զորքի հրամանատար (1955 թվականի օգոստոսի 8-ին, 1963 թվականի ապրիլի 12-ին իջեցրել են պաշտոնը մինչև  գեներալ-մայոր), Խորհրդային Միության հերոս (1945 թվականի մայիսի 29-ին, զրկվել է կոչումից 1963 թվականի մարտի 12-ին):

Կենտրոնական կոմիտեի անդամ (25.02.1956 թ. - 17.10.1961 թ., 20.02.1941 թվականի թեկնածու): ԽՍՀՄ Գերագույն խորհուրդ առաջին, երկրորդ, հինգերորդ գումարումների պատգամավոր։

## Կենսագրություն
Ծնվել է Վոլոգոդսկոյե նահանգի Կադնիկովյան շրջանի Աֆինսկ գյուղում գեղջուկի ընտանիքում (այժմ դա Կադնիկով քաղաքի տարածքում է)։

Ավարտել է Կադնիկով գյուղի տարրական դպրոցը։ 1923 թվականին ավարտել է դպրոցի երկրորդ աստիճանը, 1925 թվականի օգոստոսին միացել է կոմերիտմիությանը։ Նույն թվականին նա  եղել է գավառային գործադիր կոմիտեի անդամ և Կադնիկովյան շրջանի ընթերցասրահի ղեկավար, իսկ հետո՝ Կադնիկային գավառի Զամովշսկյան գյուղական բնակավայրի նախագահ։ 1925 թվականին առաջադրել է ԽՄԿԿ անդամի թեկնածությունը։

1925 թվականին միացել է Կարմիր բանակին, 1925 թվականի օգոստոսից մինչև 1928 թվականի օգոստոսը՝ Լենինգրադի հետևակային դպրոցի կուրսանտ։ 1926 թվականին միացել է ԽՄԿԿ-ին։

1928 թվականից 1931 թվականի հունվարիը եղել է հրետանու 66-րդ դասակի հետևակային գնդի հրամանատար, հրետանու 22-րդ դասակի հետևակային դիվիզիայի հրամանատար՝ Հյուսիս-Կովկասյան ռազմական շրջանում։ 1931 թվականին եղել է հրետանու կուրսերի ունկնդիր, որպեսզի կատարելագործի Լենինգրադի կազմը, 1931 թվականի սեպտեմբերից մինչև 1934 թվականի մարտը եղել է Հյուսիս-Կովկասյան ռազմական շրջանի հրետանային գնդի տեղագրական մարտկոցի 9-րդ կորպուսի հրամանատար։ 1934 թվականի մարտից մինչև 1935 թվականի հունվարը եղել է շտաբի հրամանատարի օգնական, ապա՝ Ուկրանիայի ռազմական շրջանի 24-րդ հետևակային դիվիզիայի հրետանային շտաբի հրամանատար։

1935 թվականի հունվարին ուղևորվել է սովորելու Ռազմա-ինժեներական ակադեմիայում, 1936 մայիսին տեղափոխվել է Մ. Վ. Ֆրունզեի անվան ակադեմիան, որն ավարտել է  1939 թվականի հունվարին։

## Ծանոթագրություններ

## Գրականություն
* Петров Н. В. Первый председатель КГБ Иван Серов. — М.: Материк, 2005. — ISBN 5-85646-129-0.
* 
* Johanna Granville. The First Domino: International Decision Making During the Hungarian Crisis of 1956. — Texas A & M University Press, 2004. — ISBN 1-58544-298-4.
* 

Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Կատեգորիա:Գլխավոր հետախուզական վարչության աշխատակիցներ
Կատեգորիա:Լենինյան մրցանակի դափնեկիրներ
Կատեգորիա:ԽՄԿԿ 20-րդ համագումարի պատվիրակներ
Կատեգորիա:ԽՄԿԿ 21-րդ համագումարի պատվիրակներ
Կատեգորիա:ԽՄԿԿ անդամներ
Կատեգորիա:ԽՍՀՄ ԳԽ 1-ին գումարման պատգամավորներ
Կատեգորիա:ԽՍՀՄ ԳԽ 2-րդ գումարման պատգամավորներ
Կատեգորիա:ԽՍՀՄ ԳԽ 5-րդ գումարման պատգամավորներ
Կատեգորիա:ԽՍՀՄ ՊԱԿ սպաներ
Կատեգորիա:ԽՍՀՄ քաղաքական գործիչներ
Կատեգորիա:Խորհրդային Միության հերոսներ
Կատեգորիա:Խորհրդային հետախույզներ
Կատեգորիա:Հայրենական մեծ պատերազմի մասնակիցներ
Կատեգորիա:Հայրենական պատերազմի 1-ին աստիճանի շքանշանակիրներ
Կատեգորիա:Ուկրաինայի ներքին գործերի նախարարներ
Թորոս Թորոսյան

**Թորոս Շահենի Թորոսյան** (), հայ տնտեսագետ։ Տնտեսագիտության դոկտոր (1985), պրոֆեսոր (1989):

## Կենսագրություն
Թորոս Թորոսյանը ծնվել է 1950 թվականին Երևանում։ 1973 թվականին ավարտել է Երևանի պետական համալսարանի տնտեսագիտության ֆակուլտետը։  1973 - 1976 թվականներին սովորել է ՀՀ Ազգային ակադեմիայի Տնտեսագիտության ինստիտուտի ասպիրանտուրայում։ 1976 - 1979 թվականներին եղել է  ՀՀ Ազգային ակադեմիայի Տնտեսագիտության ինստիտուտի կրտսեր գիտաշխատող, 1979 - 1992 թվականներին՝  գիտական քարտուղար, 1992 թվականից՝ Երևանի պետական համալսարանի Տնտեսագիտության ֆակուլտետի «Միջազգային տնտեսական հարաբերություններ» ամբիոնի հիմնադիր վարիչ։ Հայ-ռուսական (սլավոնական) համալսարանի գիտական աստիճաններ շնորհող խորհրդի անդամ՝ Ը00,06 Միջազգային տնտեսագիտություն մասնագիտությամբ։

Վերապատրաստվել է աշխարհի մի շարք առաջատար ուսումնական հաստատություններում՝ Հունգարիայի գիտությունների ակադեմիա (1988), Գերմանիայի գիտությունների ակադեմիա (1990),  ԱՄՆ Կոլորադոյի համալսարանում (1993)
ԱՄՆ Նյու Յորքի Ամերիկյան բանկային ինստիտուտում (1994), ԱՄՆ Գրիննել քոլեջում (1994), Միացյալ թագավորության Բորնեմութ համալսարանում (2000 թվական, Տեմպուս), Հունաստան (Մակեդոնիայի համալսարան, Տեմպուս, 2001 թվական)
Թուրքիայում (Ստամբուլ, 2002 թվական), ԱՄՆ Կալիֆոռնիայի պետական համալսարանում (Ֆրեզնո, 2003 թվական), 2002 - 2004 թվականներին՝ Կանադայում։

Աշխատանքները վերաբերում են ՀՀ արտաքին առևտրատնտեսական կապերի հիմնախնդիրներին։
մինի|350px

## Երկեր
* Эффективность производственного накопления в промышленности Армянской ССР / Т. Ш. Торосян, Отв. ред. Р. О. Шахкулян, АН АрмССР. Ин-т экономики. Ереван, Изд-во АН АрмССР, 1980.
* Фонд производственного накопления и пути его эффективного использования в условиях развитого социализма / Т. Ш. Торосян, Отв. ред. В. К. Айрапетян, АН Арм. ССР. Ин-т экономики. Ереван, Изд-во АН АрмССР, 1985.
* Перспективы внешнеэкономических связей Армянской ССР, The Perspectives of Foeign Economic Relations of The Armenian SSR, Yerevan, 1989 (ռուսերեն, անգլերեն).
* Հայաստանի արտաքին տնտեսական կապերի զարգացման նախադրյալները, 1992 թ.: 
* Հայաստան-Թուրքիա առևտրատնտեսական կապեր, Երևան, 2001 թ.: 
* Միջազգային տնտեսագիտություն, Երևան, 2003 թ. 
* Առևտրի համաշխարհային կազմակերպության անդամակցության ազդեցությունը Հայաստանի արտաքին առևտրատնտեսական համակարգի վրա, Երևան, 2004 թ.: 
* Միջազգային տնտեսագիտություն. առևտուր և ֆինանսներ, Երևան, 2005 թ.: 
* Միջազգային տնտեսագիտության, Երևան, 2009 թ.: 
* Հայաստանի և Եվրամիության միջև առևտրատնտեսական կապերի կատարելագործումը։ Երևան, 2010 թ.: 
* Հայաստանը և Թուրքիան տարածաշրջանային տնտեսական ինտեգրման գործընթացներում։ Երևան, 2012 թ.:

### Թարգմանություն (անգլերենից)
* Հարություն Մ. Վենետիկյան, Ջերալդ Ա. Ուորֆիլդ, Համաշխարհային առևտրի ֆինանսավորում (Global Trade Financing), ԵՊՀ հրատարակչություն (մասնագիտական խմբագիր՝ Թ. Շ. Թորոսյան), Երևան, 2006 թ.:

## Ծանոթագրություններ

Կատեգորիա:ԵՊՀ դասախոսներ
Կատեգորիա:ԵՊՀ շրջանավարտներ
Կատեգորիա:Հայ պրոֆեսորներ
Կատեգորիա:Հայ տնտեսագետներ
Կատեգորիա:Տնտեսագիտական գիտությունների դոկտորներ
Սերգեյ Կոխանովիչ

**Սերգեյ Նիկոլաևիչ Կոխանովիչ** (, 20 հոկտեմբերի, 1921, Մոսկվա – 26 հոկտեմբերի, 1956, Բուդապեշտ), Խորհրդային բանակի գնդապետ, 1956 թվականի Հունգարական հեղափոխության ճնշման մասնակից, Սովետական Միության հերոս (1956)։

## Կենսագրություն
Սերգեյ Կոխանովիչը ծնվել է 1921 թվականի հոկտեմբերի 20-ին Մոսկվայում։ Ստացել է միջնակարգ կրթություն։ 1939 թվականին զորակոչվել է Բանվորագյուղացիական Կարմիր բանակ։ 1941 թվականին Սերգեյ Կոխանովիչն ավարտել է Մոսկվայի հրետանային ուսումնարանը։ Նույն թվականի հոկտեմբերից մասնակցել է Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) գործողություններին՝ կռվելով մինչև ավարտը։ 1951 թվականին Սերգեյ Կոխանովիչն ավարտել է Ռազմական հրետանային ակադեմիան։ 1956 թվականի աշնանը նա ծառայում էր Ռումինիայում և եղել է Առանձին մեքենայացված բանակի 33-րդ գվարդիական մեքենայացված դիվիզիայի 1195-րդ հրետանային գնդի հրամանատար։

[200px|thumb|left|Սերգեյ Կոխանովիչի շիրիմը [Վագանկովյան գերեզմանատուն|Վագանկովյան գերեզմանատանը]]
1956 թվականի հոկտեմբերի 23-ին Սերգեյ Կոխանովիչը մեկնել է Հունգարիայի Ժողովրդական Հանրապետություն և ակտիվորեն մասնակցել Հունգաական հեղափոխության ճնշման ուղղությամբ տարվող մարտական գործողություններին։ Հոկտեմբերի 25-ին նրա դիվիզիայի զորամասերը, չունենալով քարտեզ կամ ուղեկցող, մոլորվել են Բուդապեշտում։ Սերգեյ Կոխանովիչը կարողացել է վերականգնել զորամասերի վերահսկողությունը՝ գտնելով շատ զորամասեր ու կազմակերպելով պաշտպանություն։ Բուդապեշտի փողոցներից մեկում նա մահացու վիրավորվել է գլխից և հաջորդ օրը մահացել։ Թաղված է Մոսկվայի Վագանկովյան գերեզմանատանը։

ԽՍՀՄ Գերագույն խորհրդի նախագահության՝ 1956 թվականի դեկտեմբերի 18-ի հրամանով «զինվորական պարտքի կատարման ժամանակ ցուցաբերած արիության ու խիզախության համար» գնդապետ Սերգեյ Կոխանովիչին շնորհվել է Սովետական Միության հերոսի կոչում։ Նա պարգևատրվել է նաև Լենինի, Կարմիր դրոշի, Հայրենական պատերազմի 2-րդ աստիճանի շքանշաններով, Կարմիր աստղի երկու շքանշաններով և մի շարք մեդալներով։

## Ծանոթագրություններ

## Գրականություն
* Герои Советского Союза: Краткий биографический словарь / Пред. ред. коллегии И. Н. Шкадов. — М.: Воениздат, 1987. — Т. 1 /Абаев — Любичев/. — 911 с. — 100 000 экз. — ISBN отс., Рег. № в РКП 87-95382.

Կատեգորիա:Ռուս ռազմական գործիչներ
Կատեգորիա:Խորհրդային Միության հերոսներ
Կատեգորիա:Լենինի շքանշանի ասպետներ
Կատեգորիա:Հայրենական մեծ պատերազմի մասնակիցներ
Կատեգորիա:Կարմիր դրոշի շքանշանակիրներ
Կատեգորիա:Վագանկովյան գերեզմանատանը թաղվածներ
Կատեգորիա:«Մարտական ծառայությունների համար» մեդալով պարգևատրվածներ
This Is Halloween

**«This Is Halloween»**, 1993 թվականի Մղձավանջ Սուրբ Ծննդից առաջ մուլտֆիլմի սաունդթրեքային ալբոմի երգերից։ Երգի բառերը և երաժշտությունը գրել է Դենի Էլֆմանը։ Ֆիլմում երգը կատարում են հորինված «Հելոուինի քաղաքի» բնակիչները, որի ժամանակ ներկայացվում է քաղաքի ապրելակերպը։ Հելոուինին այն հնչում է Դիսնեյլենդի Կախարդանքների թագավորության Հելոուերազանքներ այգում։ Քելվեյ այգում այն հնչել է անիծված ամրոց ատրակցիոնում։ Այն նաև հանդիսացել է, որպես սաունդթրեք Սրտերի թագավորություն խաղի համար։

## Այլ լեզուներ
Ֆիլմը թողարկվել է շատ երկրներում ենթագրերով Di, մինչ այն չսկսեցին համարել «շատ սարսափելի երեխաների համար» և թողարկվել է միայն պատանիների համար։ Այնուամենայնիվ ֆիլմի սաունդթրեքերը ձայնագրվել են համապատասխան լեզուներով։

## Քավերներ
«This is Halloween» երգը կատարել է Մարիլին Մանսոնը, 2006 թվականին և ներառվել է նրա 2008 թվականի *[[Nightmare Revisited]]* ալբոմով։ Երգը կատարել է նաև Panic! at the Disco խումբը։

## Ծանոթագրություններ

Կատեգորիա:1993 երգեր
Խաբիր ինձ (հեռուստասերիալ, Հարավային Կորեա)

**Խաբիր ինձ** () — կորեական ռոմանտիկական տրագիկոմեադիական հեռուստասերիալ, որտեղ գլխավոր դերերում նկարահանվել են Յոն Ըն Հեն, ով հայտնի է *[[Պալատ (հեռուստասերիալ)|Պալատ]]* (2006) և *Արքայազնի առաջին սրճարանը* (2007) հեռուստասերիալներից, և Կանգ Ջի Հվանգը, թվ հայտնի է *[[Սրճարան (հեռուստասերիալ)|Սրճարան]]* (2010) հեռուստասերիալից։

## Սյուժե
Հեռուստասերիալը պատմում է քաղաքական աշխատող Կոնգ Ա Ջունի (Յուն Ըն Հե), ով որպեսզի սրբի իր մեծամիտ ընկերուհի Յու Սո Ռանի քիթը, ներկայանում է, որպես Հարավային Կորեայի հեղինակավոր հյուրանոցի տիրոջ՝ Հյոնգ Կի Ջունի (Կանգ Ջի Հվանգ) կինը։ Բայց ժամանակի ընթացքում հասարակ խաբեբայությունը դառնում է ավելի մեծ մի բանի. զգացմունքներ։ Ա Ջոնի և Կի Ջունի ճանապարհին կանգնում է նախկին հարսնացուն, բիզնեսը և ծառայողական էթիկան։

## Դերերում
* Յուն Ըն Հե — Կոնգ Ա Ջուն
* Կանգ Ջի Հվանգ — Հյոն Կի Ջուն — «Աշխարհ» հյուրանոցի գլխավոր տնօրենը
* Սոնգ Ջուն — Հոնգ Սան Հի — Կի Ջունի եղբայրը
* Չո Յունգ Հի — Օ Յու Ջուն — Կի Ջունի նախկին հարսնացուն
* Հոնգ Սու Հյոնգ — Յու Սո Ռան — Կոնգ Ա Ջոնի ընկերուհին
* Ռյու Սընգ Սու — Չոն Ջե Բոմ — Սո Ռանի ամուսինը և Կոնգ Ա Ջոնի առաջին սերը
* Օ Մի Հի — Հյուն Մյունգ Ջին — Կի Ջունի և Սան Հիի հորաքույրը և «Աշխարհ» հյուրանոցի ներկայացուցիչ
* Կվոնգ Սե Ին — Պակ Հուն — Կի Ջունի քարտուղարը
* Պակ Ջի Յունգ — Մենեջեր Պակ Ջի Յուն — Կի Ջունի ընկերը և «Աշխարհ» հյուրանոցի մենեջերը
* Կանգ Շինգ Իլ — Գուն Ջունգ Հո — Կոնգ Ա Ջոնի հայրը
* Լի Կյոնգ Ջինգ — Սիմ Է Գյոնգ
* Կվոնգ Հե Հյո — Հվանգ Սոկ Բոնգ
* Կանգ Ռե Յոն — Կանգ Ռե Յոն 
* Սոնգ Ջի Ըն — Սոն Ջի Ըն
* Կիմ Բո Յոն (김보연) — Կիմ Բո Յոն
* Չանգ ՈՒ Յոն (장우영) — Չանգ Ու Յոն 
* Կիմ Գյու Ջին — Կիմ Գյու Ջին
* Ան Ջոնգ Հուն — Մենեջեր Ան Ջոնգ Հուն
* Պակ Հե Չունգ — Հյո Չուն
* Ջա Դու (자두) — Ջա Դու
* Մինգ Ջունգ Հյոն — Լրագրող
* Ան Դե Նի — Կի Ջունի ընկերը (հրավիրված դերասան)
* Չհվե Յունգ Սո — պայմանավորված ամուսնության զույգընկեր (հրավիրված դերասան)

## Վարկանիշ

## Ծանոթագրություններ

## Արտաքին հղումներ
*  

Կատեգորիա:2011 հեռուստասերիալներ
Կատեգորիա:Կորեերեն հեռուստասերիալներ
Կատեգորիա:Հարավկորեական հեռուստասերիալներ
Կատեգորիա:Հարավկորեական ռոմանտիկ կատակերգական հեռուստասերիալներ
The Diary of Jane

**«The Diary of Jane»** (հայ․՝ «Ջեյնի օրագիրը»), Բրեյքինգ Բենջամին խմբի «Phobia» ալբոմի առաջին սինգլը։

Սինգլը սկսեց ակտիվորեն բարձր հորիզոնականներ զբաղեցնել հիթ-շքերթներում թողարկմանը հաջորդող առաջին շաբաթը։ Այն տասնհինգ շաբաթ մնաց «Billboard Hot 100» հիթ-շքերթում։ 2006 թվականի հունիսին երգը հնչում էր գրեթե հարյուր ամերիկյան ռադիոկայաններում։ «Phobia»-ն դարձավ Hollywood Records լեյբլի գոյության պատմության մեջ ամենաշատ վաճառվող ալբոմը, նույնիսկ այդ ցուցանիշներով գերազանցելով հանրահայտ Քուինին։

«The Diary of Jane»-ը օգտագործվել է «Քայլ առաջ 2. Փողոցներ» ֆիլմում (Չեյզը պարում է երգի տակ)։ Նաև ներկայացվել է NASCAR 07 համակարգչային խաղում, դարձել է բեռնվող երգ Rock Band-ում և Rock Band 2-ում։

«Phobia» ալբոմում որպես վերջին թրեք տեղադրված է երգի ակուստիկ տարբերակը։ Ակուստիկ տարբերակում գործիքները կիթառից և հարվածայիններից փոխված են դաշնամուրի, ջութակի և թավջութակի։

## Տեսահոլովակ
Տեսահոլովակի գործողությունները տեղի են ունենում առանձնատանը և նրա բակում։ Ջեյն անունով աղջիկը արթնանում է լոգարանում։ Նա նայում է հայելուն. այնտեղ չկա նրա արտացոլանքը։ Նա սկսում է վազել տանը՝ հայելիներ փնտրելով։ Հայտնվում է մի սենյակում, որտեղ բազմաթիվ հայելիներ կան։ Գործողությունները ավարտվում են նրանով, որ խմբի սոլիստ Բեն Բեռնլին կանգնում է Ջեյնի գերեզմանի մոտ և նրա օրագրում վարդ է դնում։

Բեն Բեռնլիի խոսքերով, տեսահոլովակի իմաստն այն է, որ աղջիկը քնել է լոգարանում և խեղդվել։

## Հիթ-շքերթներ

## Ծանոթագրություններ

## Արտաքին հղումներ
* Տեսահոլովակը ՅուԹյուբում
* Բրեյքինգ Բենջամին խմբի պաշտոնական կայքը

Կատեգորիա:2006 սինգլներ
Թամարա Գաբրիելյան

**Թամարա Հովնանի Գաբրիելյան** (), հայ մանկաբույժ։ Բժշկական գիտությունների դոկտոր (1967), պրոֆեսոր (1968)։

Մանկաբույժ, ՀԽՍՀ գիտության վաստակավոր գործիչ Հովնան Գաբրիելյանի դուստրը։

## Կենսագրություն
Թամարա Գաբրիելյանը ծնվել է 1911 թվականին Բաքվում։ 1933 թվականին ավարտել է Լենինգրադի բժշկական ինստիտուտի մանկաբուժության ֆակուլտետը։ Երկար տարիներ եղել է Բաքվի Ստեփան Շահումյանի անվան հիվանդանոցի մանկաբույժ։ 1960-1983 թվականներին եղել է Երևանի բժշկական ինստիտուտի մանկաբուժության ամբիոնի վարիչ։ Եղել է Մանկաբույժների համամիութենական ընկերության անդամ, ՀԽՍՀ մանկաբույժների խորհրդի նախագահ։

Աշխատանքները վերաբերում են մալարիայի, լեյշմանիոզի, մարսողության խանգարումների, թունավորումների, թոքաբորբերի, քրոնիկ արյունատարալուծական (հեմոլիտիկ) սակավարյան և ստաֆիլոկոկային արյան վարակման բուժման հարցերին։

## Գրականություն
* Айриян А.П. Армянские учёные-медики // Ер., 1998 ISBN 99930-1-001-7
* Саркисян С. Т. Энциклопедия Арцах-Карабаха. Спб., 2005. - 312 с.: ил. ISBN 5-9676-0034-5

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Հայ մանկաբույժներ
Կատեգորիա:Հայ պրոֆեսորներ
Դոնի Ռոստովի հայկական թատրոն

**Դոնի Ռոստովի հայկական թատրոն**, հայ թատրոնի առաջին ներկայացուցիչը Պետրոս Ադամյանն էր, որ Դոնի Ռոստովի ռուսական խմբի հետ խաղացել է հայերեն և ֆրանսերեն (1882-1885 թթ.)։ 1896 թվականից քաղաքում պարբերաբար ներկայացումներ են տվել Հովհաննես Աբելյանը, Գ․ Պետրոսյանը, Սիրանույշը։

1917-1919 թվականներին Հ․ Շահենի և Օ․ Ահարոնյանի ղեկավարությամբ գործել է Հյուսիսային Կովկասի դերասանական խումբը, որը 1922 թվականին միավորվել է Կրասնոդարի հայկական թատրոնի հետ, վերանվանվել *Պետրոս Ադամյանի անվան թատրոն*, հետագայում գործել է *Հայ դերասանական խումբ*, *Դրամի և կոմեդիայի հայկական թատրոն*, *Ազով-Սևծովյան երկրամասի թատրոն* անուններով։

Պիեսներ են բեմադրել Վաղարշ Վաղարշյանը, Հ․ Շահենը, Խ․ Ֆորինը (Համբարձումյան) և ուրիշներ։ Թատրոնի գործունեությանը մեծապես նպաստել են Մարտին Լուսինյանը, Տ․ Այվազյանը, Հ․ և Ի․ Դանզասները, Ք․ Թոսունյանը (Չարդախչի), Նվարդ Ալիխանյանը, Գ․ Քուշնարյանը և ուրիշներ։  Թատերախմբի հետ հանդես են եկել Վահրամ Փափազյանը, Ա․ Արմենյանը, Ցոլակ Ամերիկյանը, Հ․ Աբելյանը։ Բեմադրվել են Չուբարի «Հրդեհ», Շիրվանզադեի «Պատվի համար», Չչեգլովի «Բուք», Շեքսպիրի «Օթելլո» և այլն։

1940-1941 թվականներին թատրոնը գործել է իբրև Դոնի Ռոստովի ազգային փոքրամասնությունների տան հայ դրամատիկական կոլեկտիվ (ղեկ․՝ Նորայր Ժամհարյան)։ Վերջին ներկայացումը եղել է «Անուշ»-ը (ըստ Հովհաննես Թումանյանի)։ Դոնի Ռոստովի Բանվոր երիտասարդության  թատրոնին կից գործել է նաև հայկական մասնաճյուղ (ղեկ․՝ Վ․ Զեյթաղյան)։

## Ծանոթագրություններ

Կատեգորիա:Ռուսաստանի հայկական թատրոններ
Բուլանովկա (այլ կիրառումներ)

**Բուլանովկա**, կարող է վերաբերել՝
* Բուլանովկա - գետ Ռուսաստանում, հոսում է Կալուգայի մարզում
* Բուլանովկա - գյուղ Ռուսաստանի Բաշկորտոստան հանրապետության Բելեբեևսկի շրջանի կազմում
Բուլատ (այլ կիրառումներ)

**Բուլատ**, կարող է վերաբերել՝
* Բուլատ - ածխածնային ձուլածո պողպատ
* Բուլատ - գյուղ Ռուսաստանի Բաշկորտոստան հանրապետության Տույմազինսկի շրջանի կազմում
Բուլղար (այլ կիրառումներ)

**Բուլղար**, կարող է վերաբերել՝
* Բուլղար - լեռնագագաթ Կիլիկիայում, Կիլիկյան Տավրոս լեռնահամակարգում
* Բուլղար - լեռներ Կիլիկիայում, նրա լեռնային մասում
Բուխարա (այլ կիրառումներ)

**Բուխարա**, կարող է վերաբերել՝
* Բուխարա - Կենտրոնական Ասիայի ամենահին քաղաքներից մեկը, Ուզբեկստանի Բուխարայի մարզի վարչական կենտրոնը
* Բուխարա - գյուղ Ռուսաստանի Բաշկորտոստան հանրապետության Շարանսկի շրջանի կազմում
Բուկով (այլ կիրառումներ)

**Բուկով**, կարող է վերաբերել՝
* Բուկով - քաղաք Գերմանիայում, Բրանդենբուրգի տարածքում
* Բուկով - գյուղ Ուկրաինայի Վոլինի մարզի Լուցկի շրջանում
Թիմեա Բաչինսկիի կարիերայի վիճակագրություն

225px|աջից
**Թիմեա Բաչինսկիի կարիերայի վիճակագրությունը** ներկայացնում է շվեյցարացի պրոֆեսիոնալ թենիսիստուհի Թիմեա Բաչինսկիի կարիերայի եզրափակիչները WTA և ITF մենախաղի և զուգախաղի մրցաշարերում, հաղթանակները Թոփ 10 թենիսիստուհիների նկատմամբ։

Կարիերայի ընթացքում Բաչինսկին WTA մրցաշարերում նվաճել է մենախաղի 4 և զուգախաղի 12 տիտղոսներ։ ITF մրցաշարերում նա նվաճել է մենախաղի 4 և զուգախաղի 14 տիտղոսներ։ Բաչինսկին նաև արծաթե մեդալ է նվաճել 2016 թվականի Ռիո դե Ժանեյրոյի օլիմպիական խաղերի զուգախաղի մրցաշարում, Մարտինա Հինգիսի հետ միասին։ Մենախաղի վարկանիշային աղյուսակում բարձրագույն արդյունքը եղել է աշխարհի թիվ 9 ռակետ, որին հասել է 2016 թվականի մայիսի 16-ին։

## Նշանակալից եզրափակիչներ
### WTA Premier Mandatory մրցաշարերի եզրափակիչներ

#### Մենախաղ 1 (1 պարտություն)

### Օլիմպիական խաղեր

#### Զուգախաղ (1 Արծաթե մեդալ)

## WTA մրցաշարերի եզրափակիչներ

### Մենախաղ 7 (4 տիտղոս, 3 պարտություն)

### Զուգախաղ 6 (4 տիտղոս, 3 պարտություն)

## ITF մրցաշարերի եզրափակիչներ (18)
### Մենախաղ

#### Հաղթանակներ (12)

#### Պարտություններ (6)

### Զուգախաղ (22)

#### Հաղթանակներ (14)

#### Պարտություններ (8)

## Մրցաշարերի վիճակագրություն
### Մենախաղ

### Զուգախաղ

## Հաղթանակներ Թոփ 10 թենիսիստուհիների նկատմամբ

## Ծանոթագրություններ

## Արտաքին հղումներ
* Թիմեա Բաչինսկին WTA կայքում
* Թիմեա Բաչինսկին ITF կայքում 
* Թիմեա Բաչինսկին Ֆեդերացիայի գավաթի մասնակցի կայքում 

Կատեգորիա:Վիճակագրական տվյալներ
Կատեգորիա:Թենիսի վիճակագրություն
Կատեգորիա:Թենիս
Եռանկյուն (հեռուստասերիալ)

***Եռանկյուն*** () — հարավկորեական դրամատիկական հեռուստասերիալ, նկարահանված 2014 թվականի, որը ցուցադրվել է MBC հեռուստաալիքով մայիսի 5- ից մինչև հուլիսի 29- ին, երկուշաբթի և երեքշաբթի օրերին 22:00- ին կորեական ժամանակով։ Հեռուստասերիալի ռեժիսոր են դարձել Յու Չո Ռյոնը և Չհվե Ջոն Գյուն , ովքեր միասին աշխատել են *Վա Բանկ* (2003) և*Կլանված արևով* (2009) հեռուստասերիալների վրա։ Սյուժեն պատմում է երեք եղբայրների մասին, ում բաժանել են փոքր հասակում. քսան  տարի անց տղամարդիկ հանդիպում են, բայց չեն մտածում, որ նրանք ունեն արյունական կապեր։ Գլխավոր դերերում նկարահանվել են JYJ և DBSK փոփ խմբի անդամ Կիմ Ջե Ջունգը,  բոյ բենդի անդամ Լիմ Սի Վանը և Լի Բոմ Սուն։

## Սյուժե
Չան Դոն Սուն, Չան Դոն Չհոլը և Չան Դոն Ուն, երեք եղբայրներ են, ում բաժանել են փոքր տարիքում, այն բանից հետո, երբ նրանց հայրը մահացավ, իսկ մայրը թողեց նրանց։ Քսան տարի անց երեքը հանդիպում են խաղատանը կրիմինալ իրավիճակում, չկասկածելով նույնիսկ, որ նրանք եղբայրներ են։ Մեծ եղբայրը գնացել է հոր քայլերով և դարձել է քննիչ. նրա երազանքն է, կրկին գտնել իր եղբայրներին։ Միջնակ եղբայրը, Չան Դոն Չհոլը, երկար տարիներ անցկացրել է փողոցում, որտեղ սովորել է գոյատևել այս դաժան աշխարհում, որի արդյունքում կարողացել է դառնալ կրիմինալ խոշոր սինդիկատի գլխավոր։ Փոքր եղբայրը, Չան Դոն Ուին, որդեգրել է մի հարուստ ընտանիք, և համարվում է խաղատան ժառանգ։

## Դերերում
* Կիմ Ջե Ջունգ — Չան Հոն Չհոլ / Հո Յոն Դալ.
* Լի Բոմ Սու — Չան Դոն Սու
** Նոհ Յանգ Հակ — երիտասարդ Դոն Սու
* Լիմ Սի Վան — Չան Դոն Ու / Յուն Յան Հա
* Օ Յոն Սու — Հվան Սին Հե
** Կիմ Սո Հյոն — երիտասարդ Սին Հե
* Բեք Ջին Հե — Օ Ջոն Հի
* Պակ Ջի Յեոն — Սոնգ Յու Ջին

## Վարկանիշ

## Մրցանակներ և անվանակարգեր

## Ծանոթագրություններ

## Արտաքին հղումներ
*  

Կատեգորիա:2014 հեռուստասերիալներ
Կատեգորիա:Կորեերեն հեռուստասերիալներ
Կատեգորիա:Հարավկորեական հեռուստասերիալներ
Բուղաթափա (այլ կիրառումներ)

**Բուղաթափա**, կարող է վերաբերել՝
* Բուղաթափա - լեռ Հայկական լեռնաշխարհում, Ալաջա լեռնահամակարգում
* Բուղաթափա - լեռ Հայկական լեռնաշխարհում, Արսիան-Սողանլուի լեռներում
* Բուղաթափա - լեռ Հայկական լեռնաշխարհում, Մեծրաց (Սողանլու) լեռների հյուսիս-արևմտյան հատվածում
* Բուղաթափա - լեռնագագաթ Հայկական լեռնաշխարհում, Բալուի լեռնաշղթայում
Բուղդաթափա (այլ կիրառումներ)

**Բուղդաթափա**, կարող է վերաբերել՝
* Բուղդաթափա - լեռ Հայկական լեռնաշխարհում, Կոտուր-Զագրոշյան լեռնահամակարգում
* Բուղդաթափա - լեռ Սյունիքի բարձրավանդակում, Սիսիան քաղաքից հյուսիս-արևելք
* Բուղդաթափա - լեռնանցք Փոքր Կովկաս լեռնահամակարգում, Սևանի լեռներում
Բույ (այլ կիրառումներ)

**Բույ**, կարող է վերաբերել՝
* Բույ - գետ Ռուսաստանում, հոսում է Կոմի Հանրապետությունով
* Բույ - գյուղ Ռուսաստանի Բուրյաթիա հանրապետության Բիչուրսկի շրջանի կազմում
Բույա (այլ կիրառումներ)

**Բույա**, կարող է վերաբերել՝
* Բույա - կոմունա Իտալիայում
* Բույա - լեռ Հայկական լեռնաշխարհում
Բուն շրջան (այլ կիրառումներ)

**Բուն շրջան**, կարող է վերաբերել՝
* Բուն շրջան - ԱՄՆ Այովա նահանգի 99 վարչական միավորներից մեկը
* Բուն շրջան - ԱՄՆ Արևմտյան Վիրջինիա նահանգի 55 վարչական միավորներից մեկը
* Բուն շրջան - ԱՄՆ Իլինոյս նահանգի 102 վարչական միավորներից մեկը
* Բուն շրջան - ԱՄՆ Ինդիանա նահանգի 92 վարչական միավորներից մեկը
* Բուն շրջան - ԱՄՆ Կենտուկի նահանգի 105 վարչական միավորներից մեկը
* Բուն շրջան - ԱՄՆ Միսսուրի նահանգի 114 վարչական միավորներից մեկը
* Բուն շրջան - ԱՄՆ Նեբրասկա նահանգի 93 վարչական միավորներից մեկը
Բունակովո (այլ կիրառումներ)

**Բունակովո**, կարող է վերաբերել՝
* Բունակովո - գյուղ Ուկրաինայի Խարկովի մարզի Լոզովայայի շրջանում
* Բունակովո - գյուղ Ռուսաստանի Սմոլենսկի մարզի Նովոդուգինսկի շրջանի կազմում
Բունգուր (այլ կիրառումներ)

**Բունգուր**, կարող է վերաբերել՝
* Բունգուր - գյուղ Ռուսաստանի Կեմերովոյի մարզի Նովոկուզնեցկի շրջանի կազմում
* Բունգուր - գետ Ռուսաստանում, Կամչատկայի հյուսիս-արևմուտքում
Վենետիկ (գավառ)

**Վենետիկ** (, ), գավառ Իտալիայում։ Մայրաքաղաքը Վենետիկն է։ Բնակչությունը կազմում է մոտ 863 հազար մարդ, տարածքը՝ 2472.91 կմ² է։

2015 թվականի հունվարի 1-ին գավառի փոխարեն ձևավորվել է նոր տարածքային միավոր՝ մետրոպոլիտենական քաղաք Վենետիկը։

## Վարչական բաժանում
Գավառը բաղկացած է 44 կոմունաներից։

* Անոնե Վենետո, 
* Կամպանյա Լուպիա,
* Կամպոլոնգո Մաջորե,
* Կամպոնոգարա,
* Կաորլե,
* Կավալինո Տրեպորտի,
* Կավարձերե,
* Չեջա,
* Կիոջա,
* Չինտո Կաոմաջորե,
* Կոնա,
* Կոնկորդիա Սաջիտարիա,
* Դոլո,
* Էրակլեա,
* Ֆիեսո դ’Արտիկո,
* Ֆոսալտա դի Պիավե,
* Ֆոսալտա դի Պորտոգրուարո,
* Ֆոսո,
* Գրուարո,
* Եզոլո,
* Մարկոն,
* Մարտելագո,
* Մեոլո,
* Միրա,
* Միրանո,
* Մուզիլե դի Պիավե,
* Նոալե,
* Նովենտա դի Պիավե,
* Պիանիգա,
* Պորտոգրուարո,
* Պրամաջորե,
* Կուարտո դ’Ալտինո,
* Սալցանո,
* Սան Դոնա դի Պիավե,
* Սան Միկելե ալ Տալյամենտո,
* Սանտա Մարիա դի Սալա,
* Սանտո Ստինո դի Լիվենցա,
* Սկորցե,
* Սպինեա,
* Ստրա,
* Տելիո Վենետո,
* Տորե դի Մոստո,
* Վենետիկ,
* Վիգոնովո.

250px|thumb|left|Նահանգի քարտեզը

## Ծանոթագրություններ

Կատեգորիա:1866 թվականին հիմնադրված բնակավայրեր
Կատեգորիա:Իտալիայի գավառներ
Գերգելի Պոնգրաց

**Գերգելի Պոնգրաց** (, ), եղել է Հունգարական 1956 թվականի հեղափոխության հայտնի վետերան։ Նա հրամանատար եղել է, հնարավոր է, ազատության համար պայքարող շատ մեծ և շատ հայտնի խմբի ապստամբության ավելի երկարատև ընթացող կետում։ 1956 թվականի նոյեմբերի 1-9-ը նրա հրամանատարությամբ ընթացող ընդհարումների ընթացքում ոչնչացվում են տասնյակի հասնող խորհրդային տանկեր։ Ընդհարումից հետո Պոնգրացը խուսափում է բռնվելուց և 1957 թվականին գնում է ԱՄՆ, որտեղ անցկացնում է իր աքսորի մեծ մասը մինչև 1991 թվականին Հունգարիա վերադառնալը։ Իր աքսորի ժամանակ նա ընտրվել է Հունգարիայի ազատության համար պայքարող մարտիկների ասոցիացիայի փոխնախագահ, ապա` նախագահ։

## Մարտեր Գորվին Պասսաժում
thumb|left|alt=The Corvin Köz in 1956|Գորվին Պասսաժը 1956 թվականին
Ընդդիմադիր ուժերը սկսում են կռվել խորհրդային զրահապատ զորքերի դեմ մինչև հոկտեմբերի 23-4-ի գիշերը։ Օգտագործվում են շրջանի ստրատեգիական պայմանները։

Ապստամբների ամենակարևոր զինված հեղափոխական խմբի մարտիկների առաջնորդը սկզբում Լասլո Կովաչն էր։ Նա երիտասարդ և խարիզմատիկ Պոնգրացի հետ հրամանատարությունը ստանձնում է նոյեմբերի 1-ից։ Հակամարտության ժամանակ նա ստանում է Bajusz անունը, որը նշանակում էր «բեղ»։ Կարմիր բանակը սկսում է հարձակումը խմբի վրա։ Պաշտպաններին հաջողվում է իրենց դիրքերը պահել մինչև հաջորդ օրվա երկրորդ կեսը։ Խորհրդային զորքերի կողմից կատարած հրետակոծության արդյունքում շրջակա շենքերը վնասվում են, և ինքը` կինոն, այրվում է։
Ապստամբները ոչնչացնում են տասնյակ խորհրդային տանկեր, խմբի անդամները շարունակում են իրենց հակամարտությունը ինչպես պարտիզանական մարտերի միջոցով, այնպես էլ քաղաքի տարբեր մասերում մի քանի օր կռվելով։
Բուդապեշտում էին կոմունիստական ուժերը` 31, 550 զինվոր և 1130 տանկ։

## Քաղաքականություն
Գերգելի Պոնգրացը 1991 թվականին աքսորից վերադառնալուց և Հունգարացիների համաշխարհային ֆեդերացիայի նախագահի պաշտոնը ստանձնելուց հետո դառնում է Հունգարիայի սոցիալիստական կուսակցության քննադատը մինչև երկաթյա վարագույրի անկումը` 1989 թվականների իրադարձությունները։
Կոմունիստական կուսակցությունը իր երիտասարդությամբ շարունակում էր մնալ գերիշխող քաղաքական ուժ Հունգարիայում։
Ցավոտ էր տեսնելը, որ հասարակական կյանքի տարբեր բնագավառներում կոմունիստները շարունակում էին մնալ բարձր պաշտոններում։

## Ծանոթագրություններ

## Արտաքին հղումներ
* Obituary by The Times of London 
* Pictured of the 1956 Memorial Museum in Kiskunmajsa, Hungary

Կատեգորիա:Հունգարիայի քաղաքական գործիչներ
Կատեգորիա:1932 ծնունդներ
Կատեգորիա:2005 մահեր
Կատեգորիա:Անձինք այբբենական կարգով
Կատեգորիա:Հունգարացի հակակոմունիստներ
Լուիս Բարագան

**Լուիս Բարագան** (Luis Barragán, ), 20-րդ դարի մեքսիկացի ամենաազդեցիկ ճարտարապետը։ Սկզբնական շրջանում հարել է Լե Կորբյուզիեի ինտերնացիոնալ ոճին (նրան համարում էր իր ուսուցիչը), սակայն ավելի ուշ անցել է հարթ ձևերով բնորոշ մինիմալիզմին` պահպանելով ազգային ավանդույթները։ Օգտագործել է վառ գույներ, մեքսիկական ավանդական նյութեր, առատ ջուր և շատրվաններ, բնական կանաչ։ Ճարտարապետն իր ոճն անվանում էր «զգայական ճարտարապետություն»։ Մեխիկոյի իր առանձնատունը (1947) Համաշխարհային ժառանգության հուշարձան է։ Երկրորդ ճարտարապետն է, որ ստացել է Պրիցկերի ճարտարապետական մրցանակ։

## Կյանքը
Բարագանը ծնվել է Խալիսկո նահանգի Գվադալախարա քաղաքում։ 1923 թվականին ավարտել է Գվադալախարայի ինժեներական դպրոցը։ Շատ է ճանապարհորդել, եղել է Իսպանիայում և Ֆրանսիայում։ Ֆրանսիայում ծանոթացել է գրող, դիզայներ և նկարիչ Ֆերդինանդ Բաքի գործերին, որոնցից մեջբերումներ է արել ողջ կյանքի ընթացքում։ Երկար ժամանակ Նյու Յորքում ապրելուց հետո 1931 թվականին նա կրկին մեկնել է Ֆրանսիա` այնտեղ ծանոթանալով մեքսիկացի բնանկարիչ Օրոսկոյի, ճարտարապետական ամսագրի խմբագիր Ֆրեդերիկ Կեյզլերի հետ։ Ֆրանսիայում Բարագանը հանդիպել է Լե Կորբյուզիեին, այցելել Ֆերդինանդ Բաքի հիմնած այգիներ։

Գվադալախարայում նրա նախագծով կառուցվել են տասնյակ առանձնատներ։ Այդ տներն իրար մոտ են` մեկը մյուսից մի քանի րոպե քայլելու հեռավորությամբ։

1945 թվականին Լուիս Բարագանն սկսում է աշխատել Մեխիկոյում բնակելի համալիրի նախագծի շուրջ։ 1947 թվականին նա կառուցում է սեփական առանձնատուն և ստուդիա։ 1957 թվականին նրա նախագծով կառուցվում են *Torres de Satélite* ինքնատիպ 7 շենքերը, որոնք աչքի են ընկնում իրենց բարակ, երկար ձևերով։ Այս նախագծի համար Բարագան 1957 թվականին ստացել է Պրիցկերի ճարտարապետական մրցանակ։ 1964 թվականին ճարտարապետ Խուան Մադալենոյի հետ նախագծել է Լոմաս Վերդես բնակելի թաղամասը։ Նույն թվականին նա Մեխիկոյում իրականացնրել է իր ամենահայտնի գործերից մեկը` *San Cristóbal Estates* նախագիծը։

Բարագանի իրականացրած նախագծերը հիմնականում գտնվում են Մեխիկոյում։

## Պատկերասրահ

File:Fuente de los Amantes.JPG|Fuente de los Amantes
File:Casa Giraldi Luis Barragan.JPG|Casa Gilardi 
File:Casa Liraldi Luis Barragán.JPG|Casa Gilardi 
File:Torres de Satélite - 4.jpg|Torres de Satélite 


## Լուիս Բարագանի տուն-ստուդիան
Բարագանը իր ստուդիան է հիմնել Մեխիկոյում։ Ներկայումս այն թանգարան է, սակայն էքսկուրսիաներ կազմակերպվում են միայն նախօրոք ներկայացված հայտերով։ Տուն-ստուդիան կառուցվել է 1948 թվականին։ Այնտեղ է ճարտարապետն ապրել իր ողջ կյանքում։ Տունը լավագույնս ներկայացնում է Բարագանի ճարտարապետական ոճի էությունը։ 2004 թվականին տուն-ստուդիան Համաշխարհային ժառանգության հուշարձան է հռչակվել։

File:Luis Barragan House exterior 01.jpg

File:Luis Barragan - Casa Luis Barragan 張基義老師拍攝 010.jpg
File:Luis Barragan - Casa Luis Barragan 張基義老師拍攝 015.jpg
File:Luis Barragan - Casa Luis Barragan 張基義老師拍攝 039.jpg


## Ծանոթագրություններ

## Արտաքին հղումներ
* Բարագանի հիմնադրամի կայքէջ
* Լուիս Բարագանի տուն-ստուդիան

Կատեգորիա:Մեքսիկացի ճարտարապետներ
Կատեգորիա:Մոդեռնիստ ճարտարապետներ
Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Մեքսիկացի դիզայներներ
Կատեգորիա:Մեքսիկացի արվեստագետներ
Սինտրա

**Սինտրա** (; []), քաղաք Պորտուգալիայում, Լիսաբոն շրջանի կազմում նույնանուն մունիցիպալիտետի կենտրոն։ Բնակչության թիվը քաղաքում 27 հազ. բնակիչ, մունիցիպալիտետում՝ 377,8 հազ.: Քաղաքը մտնում է Լիսաբոնյան մարզի Մեծ Լիսաբոն ենթամարզի մեջ։ Մտնում է Մեծ Լիսաբոն ագլոմերացիայի մեջ։ Հին վարչական բաժանմամբ մտնում էր Էշտրեմադուրա գավառի մեջ։

## Տեղակայում
Քաղաքը տեղակայված է Լիսաբոն քաղաքից 23 կմ հյուսիս-արևմուտք։ Քաղաքից 18 կմ հեռավորության վրա գտնվում է Ռոկա հրվանդանը՝ Եվրասիա մայրցամաքի ամենաարևմտյան կետը։

Մունիցիպալիտետը սահմանակից է.
հյուսիսում՝ Մաֆրա մունիցիպալիտետ
արևելքում՝ Լորեշ և Օդիվելաշ մունիցիպալիտետները
հարավ-արևելքում՝ Ամադորա մունիցիպալիտետը
հարավում՝ Օեյրաշ և Քաշքայշ մունիցիպալիտետները
արևմուտքում՝ Ատլանտյան օվկիանոս։

## Բնակչություն

## Պատմություն
Քաղաքը հիմնվել է 1154 թվականին։ Մինչ այդ այդ տեղում գտնվում էր նույնանուն ամրոց։

## Տեսարժանություններ
Սինտրան և նրա շրջակայքը հանդիսանում են ՅՈւՆԵՍԿՕ-ի Համաշխարհային ժառանգության օբյեկտ այդ տարածքում գտնվող մեծաքանակ տեսարժանությունների պատճառով։

Քաղաքում է տեղակայված Սինտրայի Ազգային պալատը, իսկ լեռնային անտառապարկային գոտում (Serra de Sintra)՝ Պենա պալատը և կիսաքանդ Մավրերի ամրոցը։

Քաղաքից ոչ հեռու է գտնվում նրբաճաշակ Մոնսերատ պալատը և Կնգուղավորների վանքը։

## Պատկերասրահ

Պատկեր:Sintra town in Portugal.JPG
Պատկեր:Nt-sintra-palacionacional2.jpg | Սինտրա պալատ
Պատկեր:SintraPortugal01.JPG | Մավրերի պալատ
Պատկեր:SintraPortugal02.JPG | Ամրոցի դրոշ
Պատկեր:PT_Pena_palace_AD12.jpg | Պենի պալատ
Պատկեր:Pena Palace below.JPG | Պենի պալատ
Պատկեր:Convento-dos-Capuchos Sala-do-Capitulo 17-08-08.jpg| Կնգուղակիրների վանք


## Ծանոթագրություններ

## Արտաքին հղումներ
* Մունիցիպալիտետի պաշտոնական կայք 
* Քաղաքներ և տեսարժանություններ/ Սինտրա 

Կատեգորիա:Համաշխարհային ժառանգություն Պորտուգալիայում
Ապրել իր կյանքով

«**Ապրել իր կյանքով**» (), ֆրանսիացի ռեժիսոր Ժան Լյուկ Գոդարի գեղարվեստական ֆիլմը՝ նկարահանված 1962 թվականին։

## Սյուժե
Տասներկու էպիզոդից բաղկացած ֆիլմը պատմում է Նանա անունով երիտասարդ կնոջ մասին, որը ցանկանում է լինել ազատ, անկախ և ապրել սեփական կյանքով՝ երբեմն բախվելով բարդությունների հետ։ Ազատությունը պարզվում է լոկ պատրանք է։ Ողջ մնալու համար նա ստիպված է լինում վաճառել իրեն։ Նանան դառնում է մարմնավաճառուհի։

## Դերերում
* Աննա Կարինա- Նանա Կլյաիֆրանկենհաիմ
* Սադի Ռեբո- Ռաուլ
* Անդրե Լաբարտ- Պոլ
* Պյոտեր Կասելվւտց- երիտասարդ
* Բրայս Պարեն- փիլիսոփա
* Գիլեն Շլումբերգեր- Իվետ
* Մոնիկ Մեսսին- Էլիզաբետ

## Պարգևներ և առաջադրումներ
### Պարգևներ
* 1962- Վենետիկի կինոփառատոն
* Պասսինետի մրցանակ- Ժան Լյուկ Գոդար
* Ժյուրիի հատուկ մրցանակ -Ժան Լյուկ Գոդար
### Առաջադրումներ
* 1962- Վենետիկի կինոփառատոն
* «Ոսկե առյուծ»- Ժան Լյուկ Գոդար

## Ծանոթագրություններ

## Արտաքին հղումներ
* 

Կատեգորիա:1962 ֆիլմեր
Կատեգորիա:Ֆիլմեր Փարիզի մասին
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական ֆիլմեր
Կատեգորիա:1960-ականների ֆրանսիական ֆիլմեր
Կատեգորիա:Ժան Լյուկ Գոդարի ֆիլմեր
Կատեգորիա:1962 դրամա ֆիլմեր
Կատեգորիա:1960-ականների ֆրանսերեն ֆիլմեր
Կանադայում Լեհաստանի դեսպանություն

**Կանադայում Լեհաստանի դեսպանություն** (, ), Լեհաստանի Հանրապետության դիվանագիտական ներկայացուցչությունը Կանադայում։

Կանադայում Լեհաստանի դեսպանատան շենքը գտնվում է մայրաքաղաք Օտտավայի Դեյլի պողոտայում։ Ներկայումս՝ Կանադայում Լեհաստանի դեսպանի պաշտոնը զբաղեցնում է Լուկազ Վերեմյուկը։

Կանադան Շենգենյան համաձայնության անդամ չէ, հետևաբար՝ Լեհաստան մուտք գործելու համար Կանադայի քաղաքացիները պետք է ձևակերպեն վիզա։

Կանադայի քաղաքացիները Լեհաստանի Հանրապետություն ժամանելու համար պետք է դիմեն Օտտավայում Լեհաստանի արտակարգ և լիազոր դեսպանություն՝ կարճաժամկետ վիզայի ձևակերպման համար։

## Պատմություն
Դիվանագիտական կապերն երկու երկրների միջև հաստատվել են 1935 թվականին։ Կանադան և Լեհաստանն ունեն ամուր քաղաքական և միջպետական կապեր։ Պատահական չէ, որ Կանադան առաջին երկիրն էր, որը վավերացրեց Լեհաստանի անդամակցությունը Հյուսիսատլանտյան դաշինքին։

Երկու երկրներն էլ անդամակցում են Միավորված ազգերի կազմակերպությանն ու Հյուսիսատլանտյան դաշինքին։ Հարաբերությունների ամրապնդման հետևանքով երկու երկրներում փոխադարձաբար բացվեցին արտակարգ և լիազոր դեսպանություններ, որոնք կոչված են երաշխավորելու երկու երկրների շահերը։

Կանադայում Լեհաստանի դեսպանությունը գործում է 2004 թվականից։ Բացի Լեհաստանի դեսպանությունից, Կանադայի երեք այլ քաղաքներում՝ Մոնրեալում, Տորոնտոյում և Վանկուվերում գործում են նաև պատվո հյուպատոսություններ։

## Ծանոթագրություններ

Կատեգորիա:Դեսպանատներ Կանադայում
Կատեգորիա:Լեհաստանի արտաքին հարաբերություններ
Թուրքական Կարմիր կիսալուսին

|thumb|250px|right|Կարմիր կիսալուսնի աշխատակիցները օգնություն են ցուցաբերում Առաջին համաշխարհային պատերազմի ժամանակ Երուսաղեմի մոտ վիրավորում ստացած զինվորին
**Թուրքական Կարմիր Կիսալուսին** (), բուժօգնության թուրքական խոշորագույն կազմակերպությունը, որը հանդիսանում է Կարմիր խաչի և կարմիր մահիկի միջազգային շարժման մի մասը։

## Պատմություն
«Թուրքական Կարմիր Կիսալուսինը» ստեղծվել է 1868 թվականի հունիսի 11-ին Օսմանյան կայսրությունում՝ *Osmanlı Yaralı ve Hasta Askerlere Yardım Cemiyeti* (Վիրավորների և հիվանդ զինծառայողների օսմանյան կազմակերպություն)։ Դրանից հետո կազմակերպությունը փոխել է իր անունը մի քանի անգամ։ 1877 թվականին կոչվել է *Osmanlı Hilal-i Ahmer Cemiyeti* (Կարմիր կիսալուսնի օսմանյան կազմակերպություն)։ 1947 թվականին վերանվանվել է *Türkiye Kızılay Cemiyeti* (Թուրքական Կարմիր Կիսալուսին), որը վերակազմակերպվեց արդեն անկախ Թուրքիայի ժամանակահատվածում։ Վերակազմակերպումը տեղի է ունեցել Մուստաֆա Քեմալ Աթաթուրքի հրամանով։ Առաջին նախագահը եղել է ազգությամբ հույն Մարկո փաշան (Մարկոս Ապոստոլիդիս)։

## Կառուցվածք
Թուրքական Կարմիր Կիսալուսինը գլխավորում է 11 անձանցից բաղկացած խորհուրդը (*Yönetim Kurulu*): Ներկայումս խորհրդի նախագահը հանդիսանում է Թեքին Քյուչյուքալին։ Գոյություն ունեն նաև Կարմիր կիսալուսնի վերահսկողական խորհուրդ (*Denetim Kurulu*), տնօրենների կառավարման գլխավոր խորհուրդ (*Genel Müdürlük*) և կանանց ու երիտասարդների հարցերով խորհուրդ։ Կազմակերպության կառավարական մարմինը գտնվում է երկրի մայրաքաղաք Անկարայում։ Թուրքիայի ողջ տարածքում գործում է կազմակերպության շուրջ 650 ստորաբաժանում։ Բարձրագույն մարմինը համարվում է բարձրագույն խորհուրդը (*Genel Kongre*), որի անդամ հանդիսանում են Կարմիր կիսալուսնի կառավարական մարմնի անդամները։

Կազմակերպության հիմնական նպատակներն են՝
:*Թուրքական Կարմիր Կիսալուսինը հումանիտար կազմակերպություն է, որը տրամադրում է օգնություն բոլոր նրանց, ովքեր ունեն դրա կարիքը, մոբիլիզացնելով կազմակերպության ուժերը և ռեսուրսները, պաշտպանելու մարդու արժանապատվությունը ցանկացած ժամանակ, ցանկացած վայրում, ցանկացած իրավիճակում և նպաստում է կազմակերպության կարողության բարձրացումը աղետների հաղթահարման ժամանակաշրջանում*։
Թուրքական կարմիր կիսալուսնի աշխատանքը հիմնվում է նաև յոթ հիմնական կանոնների վրա, որոնք ընդունվել են Կարմիր Խաչի համայնքի XX միջազգային կոնֆերանսի ժամանակ Վիեննայում։ Այդ հիմնական կանոններն են հումանիզմը, անկուսակցակացությունը, չեզոքությունը, անկախությունը, կամավորականությունը, միավորվածությունը և ունիվերսալությունը։

## Գործունեության ոլորտները և ֆինանսավորումը
Թուրքական Կարմիր Կիսալուսինը իր առջև դրել է խնդիր, ցուցաբերելու հնարավոր օգնություն, հաղթահարելու բնական աղետները և դրանց հետևանքները, դոնորության կազմակերպումը, առողջության վերականգնմանը ուղղված միջոցառումներ (վերակենդանացում), սանիտարիայի, առողջության հիգիենայի ոլորտներում տեղեկատվական գործունեության իրականացում։ Թուրքական Կարմիր Կիսալուսնի ֆինանսավորումը ոչ թե պետության, այլ մասնավոր նվիրատվությունների, անդամավճարների, բարեգործական հավաքների, դրոշմանիշների թողարկման միջոցով և այլն։

## Ծանոթագրություններ

## Արտաքին հղումներ
* Կազմակերպության պաշտոնական կայք էջը

Կատեգորիա:Բժշկական և առողջապահական կազմակերպություններ
Կատեգորիա:Թուրքիա
Կատեգորիա:Կարմիր խաչ
Անդերի սիրտը

**«Անդերի սիրտը»** (), ամերիկացի նկարիչ, ռոմանտիզմի կարկառուն ներկայացուցիչ Ֆրեդերիկ Էդվին Չըրչի (Frederic Edwin Church, 1826-1900 թվականներ) նկարներից։ Նկարիչը կտավը վրձնել է 1859 թվականին։ Ներկայիս դրությամբ «Անդերի սիրտը» կտավը պահպանվում և ցուցադրվում է Նյու Յորքի Մետրոպոլիտեն թանգարանում։ Ստեղծագործության չափերն են՝ 68⅛ × 119¼ դյույմ (168 × 303 սմ)։

## Պատմություն
thumb|right|250px|«Անդերի սիրտը» կտավը 1864 թվականի ցուցադրության ժամանակ
thumb|right|250px|«Ալեքսանդր Հումբոլդտն ու Էմե Բոնպլանը Չիմբորասո հրաբուխի ստորոտին», Ֆ.Գ. Վեյչի նկարը, 1810
«Անդերի սիրտը» ստեղծագործությունը Ֆրեդերիկ Էդվին Չըրչը կտավին է հանձնել, երբ երկրորդ անգամ՝ 1857 թվականի մայիս-հունիս ամիսներին Հարավային Ամերիկա այցելություն է կատարել ու խիստ տպավորվել է Անդերի գեղեցկությունից։ Այցելության ժամանակ նկարիչը այցելել է Էկվադորի լեռնային շրջանները։ Ուղևորության արդյունքում բազմաթիվ նկարներ և էսքիզներ ստեղծվեցին Ֆրեդերիկ Էդվին Չըրչի կողմից։

Դեպի Հարավային Ամերիկա ճանապարհորդելու համար Չըրչը պարտական է ավելի վաղ այստեղ հետազոտություններ կատարած Ալեքսանդր Հումբոլդտին։

Առաջին անգամ «Անդերի սիրտը» կտավը ցուցադրվել է հասարակության համար 1859 թվականի մայիսին հեղինակի նյույորքյան սալոնում, որը գտնվում էր Մանհեթենի Տասներորդ պողոտայում՝ Հինգերորդ և Վեցերորդ պողոտաների միջև։ Նկարը մեծ հաջողություններ արձանագրեց. երեք շաբաթվա ընթացքում շուրջ 12 հազար այցելու վճարում կատարեցին 25 ցենտ գումար, որպեսզի տեսնեն նկարը։ Նյու Յորքի ցուցադրությունից հետո «Անդերի սիրտը» նկարը տեղափոխվեց Մեծ Բրիտանիա։ 1859 թվականի աշնանը այն կրկին հետ բերվեց ԱՄՆ և տարուց ավելի ցուցադրության հանվեց երկրի զանազան քաղաքներում։ Հետո այս ստեղծագործությունը վաճառվեց 10.000 ԱՄՆ դոլարով. այդ պահի դրությամբ այն ամենամեծ գինն էր, որը երբևէ տրվել էր ամերիկացի նկարչին։ Նկարի գնորդը դարձավ Մարգարեթ Դոուսը (*Margaret Dows*): Վերջինս 1909 թվականին «Անդերի սիրտը» նկարը կտակեց Նյու Յորքի Մետրոպոլիտեն թանգարանին, ուր ցայսօր էլ պահպանվում և ցուցադրվում է։

## Նկարագիր
«Անդերի սիրտը» ստեղծագործությունը չի համապատասխանում ինչ-որ մի կատուկ լանդշաֆտի։ Այն իրենից ներկայացնում է իդեալականացված տեսարան՝ համակցված նկարչի մի շարք տպավորություններից։ Նկարի հետին պլանում պատկերված է էկվադորյան Չիմբորասո հանգած հրաբուխը: Ի դեպ, այս հրաբուխը Ֆրեդերիկ Էդվին Չըրչի բազմաթիվ ստեղծագործություններում առկա է։

## Տես նաև
* Նիագարայի ջրվեժն ամերիկյան կողմից
* Հյուսիսափայլ (նկար, Չըրչ)

## Ծանոթագրություններ

## Արտաքին հղումներ
* 
* *Theodore Winthrop*,  (1863) в Викитеке 

Կատեգորիա:1859 նկարներ
Կատեգորիա:ԱՄՆ-ի արվեստ
Կատեգորիա:Բնանկարներ
Կատեգորիա:Մետրոպոլիտեն թանգարանի նկարներ
Կատեգորիա:Ֆրեդերիկ Էդվին Չըրչի նկարներ
Լեսիթիոն

**Լեսիթիոն** (), տարածաշրջանային միավոր կամ նոմոս Հունաստանի հարավում՝ Կրետե կղզու վրա։ Վարչականորեն մտնում է Կրետեի պերիֆերիայի կամ մարզի կազմի մեջ։

Լեսիթիոնի վարչական կենտրոնն Այոս Նիկոլաոս քաղաքն է։ Այս տարածքներում առաջացած առաջին պետական կազմավորումը Կրետեի ծովապետությունն է։

Լեսիթիոնը իր հերթին բաժանված է 8 դիմոսների կամ գյուղական բնակավայրերի։

## Աշխարհագրություն
Լեսիթիոն տարածաշրջանային միավորը գտնվում է Հունաստանի հարավային անդրծովյան հատվածում։ Տեղակայված է Հունաստանի ամենախոշոր կղզու՝ Կրետեի արևելքում։

Երեք կողմից շրջապատված է Միջերկրական ծովի ջրերով։ Արևմուտքում միայն սահմանակցում է Հերակլիոնի նոմոսին։

Լեսիթիոնի վարչական կենտրոնն ու խոշորագույն քաղաքն Այոս Նիկոլաոսն է։ Լեսիթիոնի մայրաքաղաքը և մի շարք այլ ծովափնյա քաղաքներում Հունաստանի համար ունեն զբոսաշրջային կարևոր նշանակություն։ Տնտեսության գերակա ճյուղը զբոսաշրջությունն է։

Լեսիթիոնի տարածաշրջանային միավորի տեղանքը ցածրադիր է։ Այն գտնվում է ծովի մակարդակից 850 մետր բարձրության վրա։

## Բնակչություն
Ըստ 2001 թվականի մարդահամարի տվյալների՝ Լեսիթիոնի տարածաշրջանային միավորի բոլոր բնակավայրերը միասին ունեն 76 319 մարդ բնակչություն։

Լեսիթիոնի հիմնական բնակիչները հույներն են, որոնք այստեղ հաստատվել են դեռևս հազարավոր տարիներ առաջ։ Բացի հույներից, այստեղ ապրում են նաև որոշ քանակությամբ թուրքեր։

Լեսիթիոնի հույները խոսում են հունարեն լեզվի կրետական բարբառով, որը տարբերվում է ժամանակակից հունարենից։ Նրանք օգտագործում են հունական այբուբենը։

Բնակչության ճնշող մեծամասնությունը դավանում է քրիստոնեություն՝ հույն ուղղափառութուն։ Բնակչության խտությունը կազմում է 41,9 մարդ/կմ²։

## Տես նաև
* Հունաստանի վարչական բաժանում

## Ծանոթագրություններ

Կատեգորիա:Կրետե
Կատեգորիա:Կրետե պերիֆերիայի նոմոսներ
Կատեգորիա:Հունաստանի նոմոսներ
Լյուքսեմբուրգի թանգարան

**Լյուքսեմբուրգի թանգարան** (), արվեստի թանգարան Փարիզի VI թաղամասում՝ Սենա գետի ձախ ափին, Լյուքսեմբուրգյան այգում, Լատինական թաղամասի հարավային հատվածին մոտ։

## Պատմություն
Թանգարանը հիմնադրվել է 1750 թվականին։ Ի սկզբանե եղել է պատկերասրահ՝ տեղակայված Լյուքսեմբուրգի պալատի արևելյան հատվածում (արևմտյան հատվածում էր գտնվում Ռուբենսի Մարի դե Մեդիչի շարքը), 1818 թվականին դարձել է ժամանակակից արվեստի առաջին թանգարանը։ Ներկայիս շենք թանգարանը տեղափոխվել է 1884 թվականին։ 2000 թվականին թանգարանի կառավարումն ստանձնել է Ֆրանսիայի մշակույթի նախարարությունը և Ֆրանսիայի սենատը, և թանգարանն սկսել է օգտագործվել ժամանակավոր ցուցահանդեսների համար։ 2010 թվականից թանգարանն ընդգրկվել է Թանգարանների ազգային միության կազմում։

1750-1780 թվականներին թանգարանը եղել է Փարիզի առաջին հանրային պատկերասրահը, որը ցուցադրել է արքայական հավաքածուն, որն ընդգրկել է Տիցիանի «Մադոննան և ճագարը», Դա Վինչիի «Սուրբ ընտանիք» (կամ «Կույսն ու մանուկը սուրբ Աննայի հետ» (Լեոնարդո դա Վինչի) կամ «Մադոննան ժայռերում») և այն հին վարպետների շուրջ 100 աշխատանքներ, որոնք այժմ Լուվրի թանգարանի հիմնական մասն են կազմում։ 1803 թվականին թանգարանը վերաբացվել է և ներկայացրել այնպիսի նկարիչների, ինչպիսիք Նիկոլա Պուսեն, Ժակ Լուի Դավիդը։ Այստեղ ցուցադրված աշխատանքներից շատերը գտնվում են Փարիզի տարբեր թանգարաններում՝ Ժյո դը պոմ ազգային պատկերասրահում, Musée de l'Orangerie-ում, Փարիզի Ժամանակակից արվեստի պետական թանգարանում, Օրսե թանգարանում։

## Ծանոթագրություններ

## Աղբյուրներ
* Les Grands du Dessin de Press: André Gill (1840-1885) "Quand ouvrira-t-on des maisons pour imbeciles?" 
* Ochterbeck, Cynthia Clayton, editor (2009). *The Green Guide Paris*. Greenville, South Carolina: Michelin Maps and Guides. ISBN 9781906261375.

## Արտաքին հղումներ
* Պաշտոնական կայք

Կատեգորիա:1750 հիմնադրումներ Ֆրանսիայում
Կատեգորիա:1750 հիմնադրված թանգարաններ
Կատեգորիա:Փարիզի թանգարաններ
Կատեգորիա:Ֆրանսիայի պատկերասրահներ
Ռոբերտ Լիվինգսթոն

**Ռոբերտ Ռ. Լիվինգսթոն** (, ), ամերիկացի փաստաբան, քաղաքական գործիչ, դիվանագետ, ԱՄՆ հիմնադիր-հայրերից մեկը։ Ստացավ կանցլեր մականունը, քանի որ 25 տարվա ընթացքում զբաղեցնում էր Նյու Յորքի կանցլերի պաշտոնը։
## Կենսագրություն
Ռոբերտ Ռ. Լիվինգսթոնը դատավոր Ռոբերտ Լիվինգսթոնի և Մարգարետ Բիկման Լիվինգսթոնի ավագ որդին էր։ Ռոբերտից բացի, ընտանիքում կար ևս ինը երեխա։ 
Լիվինգսթոնը կրթություն ստացավ Թագավորական քոլեջում, որը  հետագայում դարձավ Կոլումբիայի համալսարան։ 1765 թ. շրջանավարտ է։

1770 թ. սեպտեմբերի 9-ին Ռոբերտ Ռ. Լիվինգսթոնը ամուսնացավ կոնգրեսմեն Ջոն Ստիվենսի  դստեր` Մերի Ստիվենսի հետ։ Նորապսակները բնակություն հաստատեցին Կլերմոնտից հարավ գտնվող նոր տանը։ 1777 թ.-ին տունը` քաղաքի հետ միասին ոչնչացվեց անգլիական զորքերի կողմից։ 1794 թ. Լիվինգսթոնը նոր տուն կառուցեց, որը կոչվեց Ամերիկայի ամենաընդարձակը տունը։ Առանձնատնում 4000 գիրք ներառող գրադարան էր տեղավորվում։
## Քաղաքական գործունեությունը
Լիվինգսթոնը մունիցիպալ ծառայության է անցնում 1773 թվականի հոկտեմբերին, բայց շուտով միանում է հակագաղութային վիգ կուսակցությանը և փոխարինում Ջոն Ուոթսին։ Լիվինգսթոնը կոմիտետի 5 նախարարաներից էր, ովքեր մշակում էին ԱՄՆ-ի Անկախության հռչակագիրը, սակայն նա զրկվեց աշխատակազմից մինչ այն, երբ ստորագրեց փաստաթղթի վերջնական տարբերակին։ 1777-1801 թթ. Լիվինգսթոնը զբաղեցրեց կանցլերի պաշտոնը Նյու Յորք նահանգի գլխավոր իրավաբանի պաշտոնը։

Նա հանրությանը դարձավ հայտնի պարզապես կանցլեր, նա պահպանեց այդ տիտղոսը անգամ իր հրաժարականից հետ և այն դարձավ իր մականունը։  1781-1783 թթ. Լիվինգսթոնը ծառայում էր որպես ԱՄՆ արտաքին գործերի նախարար։ 1789 թվականին, որպես Նյու Յորք նահանգի կանցլեր, նա գլխավորում էր Ջորջ Վաշինգտոնի երդմնակալման արարողությունը՝  Նյու Յորք քաղաքի Ֆեդերալ դահլիճում, որը այդ ժամանակ ԱՄՆ-ի մայրաքաղաքն էր։

1789 թ. Լիվինգսթոնը համալրեց Ջեֆերսոնի հանրապետականների շարքերը (հետագայում դարձած դեմոկրատա-հանրապետական կուսակցություն) դառնալով ընդդիմադիր իր նախկին գործընկերներ Ջոնջ Ջեյին և Ալեքսանդր Գամիլտոնին:.

1798 թ. Լիվինգսթոնը  դեմոկրատա-հանրապետական կուսակցությունից Նյու Յորքի նահանգապետի թեկնածու էր, սակայն պարտվեց գործող նահանգապետ Ջոն Ջեյին, ով վերընտրվեց այն պաշտոնում։

## Ծանոթագրություններ

## Աղբյուրներ
* The Chancellor Robert R Livingston Masonic Library of New York

Կատեգորիա:ԱՄՆ-ի քաղաքական գործիչներ
Կատեգորիա:Կոլումբիայի համալսարանի շրջանավարտներ
Կատեգորիա:ԱՄՆ-ի պետքարտուղարներ
Կատեգորիա:Ամերիկացի փաստաբաններ
Կատեգորիա:Ամերիկացի դիվանագետներ